Publication: Magyar Közlöny
Issue: MK-2000-84 (Year: 2000, Number: 84)
Era: 1990-2004
Section: hivatásos, szerződéses és hadköteles katonák térítésmentes és kedvezményes természetbeni ellátásáról szóló, többször módosított 2/1998. (II. 4.) HM rendeletet (a továbbiakban: R.) a következők szerint módosítom:
Paragraph Index: 32

(2) Az R. 1. számú mellékletének 29. pontja helyébe a következő rendelkezés lép: (az I. sz. élelmezési normára természetben jogosultak) „29. A szolgálat érdekében áthelyezett hivatásos állományú katonák részére — amennyiben családjuktól emiatt külön élnek — a szolgálatteljesítés napján. Nem jár a természetbeni ellátás rendes, pót-, tanulmányi és rendkívüli szabadság, fogdafenyítés napjaira, valamint ha az áthelyezés szerinti szolgálati helyükről (helyőrségből) naponta hazautazhatnak. Természetbeni ellátás hiányában a norma szerinti értékben élelmiszerutalványt kell adni. E rendelkezést kell alkalmazni az első beosztásba kinevezett hivatásos katona esetében is, ha első szolgálati helye az állandó lakóhelyétől eltérő helyőrségben van.”

Source: https://magyarkozlony.hu/hivatalos-lapok/50c931f7f01c292207684313ae9cd71acfdbc0fa/dokumentumok/52a06ada17acaaef79e9e7387e341561f1b64230/letoltes